
Pecyn Ymgeisio - Uwch Swyddog Polisi Cyhoeddus
Oriau:
0.8CALl (28 awr yr wythnos) | Cyfnod penodol: 15 mis o’r penodiad
neu
Cyfnod llawn (35 awr yr wythnos) | Cyfnod penodol: Blwyddyn o’r penodiad

Cyflog:
Gradd D: £33,662 – £39,559 (pro rata)

Rydym yn awyddus i benodi Uwch Swyddog Polisi Cyhoeddus profiadol i gydlynu ein gwaith cynghori ar bolisi - gan gyfrannu at gyflawni un o’n pedair blaenoriaeth strategol allweddol: “Cyfrannu at ddatrysiadau polisi sylweddol drwy ddarparu cyngor annibynnol a hwyluso cyfnewid gwybodaeth”. Rydym yn chwilio am rywun sydd â’r brwdfrydedd i wneud defnydd o’n Cymrodyr anhygoel a rhanddeiliaid eraill er mwyn sicrhau bod ein gwaith yn cyflawni effaith.
Dyma gyfle cyffrous i rywun sydd eisiau cyfuno gweithio hyblyg â swydd amrywiol a diddorol mewn tîm deinamig.
Rydym yn fodlon cefnogi datblygiad proffesiynol wedi’i dargedu ar gyfer siaradwyr Cymraeg sy’n teimlo diffyg hyder neu ymarfer.

Cefndir Cymdeithas Ddysgedig Cymru
Ni yw Academi Genedlaethol Cymru ar gyfer y Gwyddorau, y Celfyddydau a’r Dyniaethau. Ein diben elusennol yw hyrwyddo gwybodaeth, yn ogystal â grym ymchwil ac arloesi er budd cymdeithas ac economi Cymru. Mae ein Cymrodyr, a ddewiswyd yn ofalus drwy broses graffu, yn arweinwyr yn eu meysydd ac mae ganddynt ddiben cyffredin, sef rhoi rhywbeth yn ôl i Gymru. 
Mae ein tîm bach, cyfeillgar ac ymroddedig o 14 yn gyfrifol am gyflawni gweithgareddau’r Gymdeithas. Fe fyddwch yn gweithio gyda’r tîm cyfan. Daw hyn hefyd â’r cyfle i gymryd rhan mewn ystod o weithgareddau y tu hwnt i’ch cyfrifoldebau craidd er mwyn cael dealltwriaeth o feysydd gwahanol yn y sefydliad a chyfrannu at ddiwylliant gwaith cydweithredol a chefnogol.

Cefndir y swydd
Rydym yn edrych ymlaen at gael sefydlu mecanwaith newydd o fewn y Gymdeithas i gefnogi ein Cymrodoriaeth o arbenigwyr blaenllaw Cymru i lywio llunio polisïau gyda thystiolaeth annibynnol a dibynadwy. Bydd y rôl hon yn arwain ar ffurfio’r mecanwaith newydd yn llwyddiannus, gydag arweiniad gan grŵp cynghori arbenigol a chefnogaeth gan ein tîm bychan, gan gynnwys y Pennaeth Polisi Cyhoeddus, Cynorthwyydd Gweinyddol, a’r Uwch Swyddog Cyfathrebu.
Bydd gennych brofiad amlwg o gefnogi datblygiad cyngor polisi sy’n seiliedig ar dystiolaeth.  Bydd gennych ddealltwriaeth gref o system wleidyddol Cymru, a byddwch yn deall sut mae tystiolaeth yn gallu llywio llunio polisïau o fewn y cyd-destun hwn. Byddwch hefyd yn deall sut i gyrraedd rhanddeiliaid dylanwadol gyda chyngor polisi sy’n seiliedig ar dystiolaeth.
Byddwch yn barod i gefnogi ffyrdd o weithio dwyieithog y Gymdeithas. Mae’r Gymdeithas yn sefydliad dwyieithog sydd ag arferion cryf eisoes ar waith, a diwylliant gweithle cadarnhaol ynghylch y Gymraeg. Rydym yn hapus i dderbyn ceisiadau gan siaradwyr Cymraeg sy’n teimlo diffyg hyder neu ymarfer o ran eu Cymraeg. Rydym yn cefnogi hyfforddiant proffesiynol er mwyn ategu datblygiad y Gymraeg ar bob lefel.
Bydd gan ddeiliad y swydd lefelau uchel o annibyniaeth a lle ar gyfer gweithio creadigol mewn dylunio a chyflawni maes datblygol o waith i’r Gymdeithas. Byddwch yn rhan o dîm materion allanol bychan, a hefyd yn rhan o sefydliad bychan sy’n cynnwys 14 o bobl. Byddwch yn atebol i’n Pennaeth Polisi Cyhoeddus. 


Gweithio i ni
Caiff y swydd ei chynnig ar gytundeb cyfnod penodol i ddechrau, gyda’r posibilrwydd o’i gwneud yn un barhaol, yn amodol ar gytundeb rhwng y ddau barti a setliad ariannol blynyddol y Gymdeithas.
Rydym wedi ymrwymo i feithrin Cymdeithas amrywiol a chynhwysol sy’n cyfleu’r gymdeithas rydym yn gwasanaethu iddi. Rydym yn awyddus iawn i gael ceisiadau gan unigolion o gefndiroedd heb gynrychiolaeth ddigonol. Rydym yn falch iawn o fod yn dîm cefnogol a chymdeithasol ac yn chwilio am rywun a ddaw yn rhan weithredol o hyn drwy gyfrannu at gyfarfodydd tîm, cymryd rhan mewn hyfforddiant, a’n cynorthwyo i feithrin gweithle cadarnhaol.


Ffeithiau allweddol am y swydd hon
	Cyflog
	£33,662 – 39,559 y flwyddyn, pro-rata ar gyfer oriau rhan amser.
Band D (pwyntiau graddfa 24-30).
Rydym yn rhagweld y byddwn yn penodi rhywun ar ochr isaf y band hwn, ond mae negodi yn bosibl yn ddibynnol ar brofiad. 

	Oriau
	Mae ein staff yn gweithio’n hyblyg; bydd y rheolwr llinell yn cyd-gytuno ar y patrwm oriau. Gan fod y swydd hon yn cefnogi busnes sy’n digwydd yn bennaf yn ystod y tymor, gallai patrwm o ragor o oriau yn ystod y tymor a llai o oriau yn ystod prif wyliau ysgol (nid gwyliau hanner tymor) gael ei ystyried. 
Gofynnir i chi fod yn ymwybodol bod rhaid i unrhyw batrwm gweithio y cytunwyd arno gynnwys bod ar gael ar gyfer cyfarfodydd tîm (cyfarfodydd wyneb yn wyneb unwaith yr wythnos). Efallai y bydd gofyn i ddeiliad y swydd weithio gyda’r nosau o bryd i’w gilydd. Fel arfer, caiff unrhyw amser ychwanegol a weithir ei roi yn ôl fel TOIL (amser i ffwrdd yn lle tâl). 

	Lleoliad
	Mae ein swyddfeydd ym Mharc Cathays, Caerdydd. Mae gennym bolisi gweithio hybrid ar waith ac rydym yn rhagweld y bydd deiliad y swydd yn rhannu ei waith rhwng y swyddfa a’i gartref (manylion i gytuno arnynt gyda’r rheolwr llinell), gydag o leiaf un diwrnod yr wythnos yn y swyddfa. Rydym yn gwneud ein gorau i fod mor hyblyg â phosibl gyda staff, ond nodwch, nid yw gweithio gartref 100% o’r amser yn bosibl gan fod mynd i ddigwyddiadau a chyfarfodydd wyneb yn wyneb yn ofynnol o’r swydd.

	Rheolwr Llinell
	Pennaeth Polisi Cyhoeddus

	Gwyliau blynyddol
	Y lwfans gwyliau sylfaenol yw 25 diwrnod (pro-rata), yn ogystal â gwyliau banc. Mae’n rhaid cymryd y diwrnodau gwyliau fel y cytunwyd arnynt gyda’r rheolwr llinell. Rydym hefyd yn darparu 7 diwrnod ychwanegol o ‘wyliau arferol’ y flwyddyn (pro-rata), fel arfer ar gyfer ymestyn egwyl y Nadolig a’r Pasg.

	Pensiwn a buddion
	Gall deiliad y swydd ymuno â’n cynllun pensiwn, lle mae’r cyflogwr a’r gweithiwr yn cyfrannu 5% o gyflog gros i’r cynllun pob mis.
Rydym yn darparu tâl mamolaeth a salwch uwch sydd y tu hwnt i’r lleiafswm statudol.
Rydym yn rhoi diwrnodau ychwanegol o wyliau blynyddol (gweler “gwyliau arferol” uchod) ac absenoldeb i wirfoddoli.

	Teithio
	Efallai y bydd teithio’n ofynnol o’r swydd o bryd i’w gilydd. Caiff treuliau eu had-dalu.
Dylai deiliad y swydd fod yn hyblyg o ran yr angen i fynd i safleoedd/lleoliadau cyfarfodydd eraill.



Cyfrifoldebau
1. Gydag arweiniad gan Grŵp Cynghori Cyfnewid Gwybodaeth y Gymdeithas, a goruchwyliaeth gan y Pennaeth Polisi Cyhoeddus, arwain ar greu Mecanwaith Cyfnewid Gwybodaeth newydd CDdC, fydd yn grymuso arbenigwyr i gefnogi llunio polisïau sy’n seiliedig ar dystiolaeth yng Nghymru. Bydd hyn yn cynnwys:
· Hwyluso cyfarfodydd rhwng amrywiaeth o Gymrodyr a llunwyr polisi
· Adnabod cyfleoedd ar gyfer Cyfnewid Gwybodaeth
· Cysylltu â rhanddeiliaid pwysig gan gynnwys staff y Senedd a Chymrodyr CDdC
· Trefnu digwyddiadau, gan gynnwys gweithdy cyfnewid gwybodaeth ar gyfer Cymrodyr CDdC
· Prosesu ceisiadau ar gyfer gweithio mewn partneriaeth
· Rhannu allbynnau o weithgareddau Cyfnewid Gwybodaeth.
2. Darparu Ysgrifenyddiaeth i Grŵp Cynghori Cyfnewid Gwybodaeth CDdC, gan gynnwys:
· Trefnu cyfarfodydd
· Ysgrifennu cofnodion
· Bwrw ymlaen â chamau gweithredu.
3. Cefnogi’r Prif Weithredwr a’r Llywydd gyda chyfarfodydd pwysig â rhanddeiliaid polisi, gan gynnwys:
· Ysgrifennu briffiau strategol
· Gweithio gyda rheolwyr dyddiaduron i sicrhau bod trefniadau cyfarfodydd ar waith, gan olrhain camau gweithredu a chamau dilynol.
4. Gan adrodd i’r Pennaeth Polisi Cyhoeddus, a chydag arweiniad gan grŵp cynghori arbenigol, gweithredu fel Swyddog Iaith Gymraeg y Gymdeithas, gan gefnogi cydweithwyr i ddarparu gwasanaeth cwbl ddwyieithog, gan gynnwys:
· Darparu Ysgrifenyddiaeth ar gyfer Grŵp Cynghori ar yr Iaith Gymraeg CDdC
· Ategu cais y Gymdeithas i’r Cynllun Cynnig Cymraeg
· Gweithredu fel prif gyswllt ar gyfer darparwyr cyfieithu CDdC
· Helpu i feithrin amgylchedd gwaith lle mae dysgwyr Cymraeg yn cael cyfleoedd i ymarfer.

Manyleb person
	
	Meini Prawf
	Hanfodol
	Dymunol

	Cymhwyster
	Cymwysterau safon uwch neu gyfwerth 
	
	

	
	Gradd neu gyfwerth
	
	

	Gwybodaeth a phrofiad


	Dealltwriaeth gref o system llunio polisïau Cymru
	
	

	
	Profiad o ddefnyddio tystiolaeth fel sail i lunio polisïau
	
	

	Sgiliau, galluoedd ac agwedd
	Sgiliau rheoli prosiect
	
	

	
	Sgiliau trefnu rhagorol.
	
	

	
	Menter, a pharodrwydd i annog gweithgarwch ymlaen.
	
	

	
	Sgiliau cyfathrebu cryf yn ysgrifenedig ac ar lafar 
	Yn y Gymraeg
	
	

	
	
	Yn y Saesneg
	
	

	
	Ymrwymiad i gydraddoldeb, amrywiaeth a chynhwysiant
	
	

	
	Ymrwymiad i gefnogi’r Gymdeithas i ddatblygu fel sefydliad dwyieithog.
	
	

	
	Ymrwymiad i genhadaeth a nodau’r Gymdeithas, a diddordeb ynddynt
	
	



Sut i wneud cais 
Mae Cymdeithas Ddysgedig Cymru yn gweithio’n benodol gyda Penodi ar y penodiad hwn a dylid gwneud pob cais drwy Penodi. 
Am ragor o wybodaeth, sgwrs anffurfiol am y rôl, neu i gyflwyno cais, cysylltwch â Andrew Carpenter: andrew@penodi.cymru / 07385 502078. 

